100 



BROTÉRIA 



Quo in studio adeo magnos progressus eflecit, ut plurimis 

 conscriptis libris, non minus de ea lingua meritus sit quam de ja- 

 ponensi PP. J. Rodrigues, Alvares et Callado, Semedo autem de 

 sinensi. 



Ex his libris plures in tabulario Regise Scientiarum Acade- 

 miae olisiponensis asservantur; praecipuos hic recensere juvat: 

 Lexicon Anamita-lusitanum ; XII volumina bessalibus foliis con- 

 scripta, quibus, ut videtur, res cocincinenses complexus est; II 

 alia volumina imaginibus stilo pictis decorata, plura animalia, 

 plantas, metalla referentibus ; tandem CCCXCVII tabulas pictu- 

 ratas in duosque fascículos collectas, ubi plantas, herbasque plu- 

 res, quae in ea regione gignuntur, subjectis latinis et vulgaribus 

 nominibus exhibet. 



Cum autem scientia sermonis vernaculi ad evangelici praeco- 

 nis múnus exercendum illi fuit utilíssima, tum profecto non minus 

 utiles pleraeque aliae, quas acquisierat, cognitiones rerumque no- 

 titiae. Nam Astronomiae, Historiaeque Naturalis adeo erat peritus, 

 ut regni scientissimos vel ipsis incolis facile superare videretur ; 

 quare et maximi ab omnibus fiebat, et is illi honoris gradus de- 

 cretus est, quo amplior nemini unquam homini peregrino more 

 major um deferri poterat, nempe ut regius Astronomus et Doctor 

 scientiarum crearetur. 



Ille autem speculam, unde sidera servaret, in solário ipsius re- 

 gii palatii sibi constituerat ; inde anno MDCCLXX lunae eclipsim 

 spectavit, et omnes, quae per annos plures in Cocincina essent 

 futurae, praernonstravit. Gradus quos ab aequinoctiali circulo, et 

 meridiano príncipe tum urbs regni caput, tum aliae urbes cele- 

 briores distant, accuratissime dimensus est. 



Plures autem ex his libris quos de Astronomia conscripsit, 

 typis et sumptibus Regiae Scientiarum Academiae excusi sunt. 



Jam hac viri doctissimi fama, quam sibi pepererat, regni pro- 

 ceribus ita erat acceptus, ut eorum potentia adjutus, praesidio 

 tectus iter ad Sacerdotale múnus exercendum haberet expeditum: 

 siquidem nihil aliud omnes sui labores cogitationesque specta- 

 bant. 



Quare non solum ipse omnes fere annos, quibus neophytos 

 barbari crudelissime insectati sunt, magna tranquillitate usus est. 



